Eveniment editorial- Universitatea din Turku, Finlanda
2017-01-30
În luna ianuarie 2017 a apărut cel de-l 22-lea număr al revistei Columna.
Publicată sub patronajul Departamentului de limbă și cultură românească al Universității din Turku, în parteneriat cu Finnish Center for Romanian Studies, revista Columna este integrată în curricula universitară, studenții finlandezi înscriși la cursurile de limba română fiind implicați activ în procesul editorial.
http://www.columna.fi/wp-content/uploads/2015/08/Columna22_2016_PDF.pdf

Dosar de presă- Lectoratul de Limba română din Universitatea de Stat din Comrat, Republica Moldova
2017-02-05
Dosar de presă- Lectoratul de Limba română din Universitatea de Stat din Comrat, Republica Moldova
La data de 1 februarie 2017, odată cu debutul semestrului II, au reînceput înscrierile pentru cursurile de Limba română, oferite în cadrul Lectoratului de Limba română de la Universitatea de Stat din Comrat, Găgăuzia, Republica Moldova.
Cursurile de Limba română sunt oferite tuturor celor interesați, deopotrivă membri ai comunității academice și comunității locale. Continuând demersul de a populariza existența și activitatea lectoratului, pe parcursul lunilor ianuarie și februarie, au avut loc o serie de interviuri și intervenții în media locală și centrală, având ca tematică predarea limbii române în Găgăuzia. Impactul lor confirmă interesul pentru studierea limbii române la Comrat și în întreaga autonomie găgăuză.
Reamintim că Lectoratul de la Universitatea de Stat din Comrat funcționează în urma unui acord încheiat, la finele anului 2015, între Universitate și Institutul Limbii Române. Lectoratul a devenit operațional în februarie 2016.
Cursurile de Limbă română se desfășoară în Centrul de Informare al României, un Centru modern, dotat cu echipamente și materiale didactice menite a ajuta procesul didactic. Lectoratul dispune și de materiale necesare predării limbii române (manuale, caiete de exerciții, dicționare, gramatici, dischete cu verbele limbii române etc.), donate de Institutul Limbii Române.
Prezentăm, mai jos, un scurt și selectiv dosar de presă ce reflectă interesul pentru activitatea Lectoratului de Limbă română ce funcționează în cadrul Universității de Stat din Comrat.
Dosar de presă:
Presa din Republica Moldova:
http://gagauzinfo.md/md/g3/3831-profesorul-de-la-bucureti-a-fost-plcut-surprins-predndu-le-studenilor-din-gguzia-gguzia-limba-romn.html
http://radiochisinau.md/a-predat-4-ani-romana-la-delhi-iar-acum-ii-invata-sa-vorbeasca-romaneste-pe-locuitorii-din-regiunea-gagauza–43860.html
http://radiochisinau.md/pauza-de-cafea-cum-se-invata-limba-romana-in-gagauzia–45412.html
Presa din România:
http://adevarul.ro/locale/alba-iulia/profesorul-alba-preda-limba-romana-comrat-gagauzia-am-incercat-vin-foarte-putine-prejudecati-1_589ca2065ab6550cb84d9f3c/index.html
http://portal-ro.com/post/profesorul-din-alba-care-preda-limba-rom/
http://www.ziare.com/alba-iulia/stiri-actualitate/profesorul-din-alba-care-preda-limba-romana-la-comrat-in-gagauzia-am-incercat-sa-vin-cu-foarte-putine-prejudecati-6590931
http://proalba.ro/ovidiu-ivancu-a-predat-4-ani-romana-la-delhi-iar-acum-ii-invata-sa-vorbeasca-romaneste-pe-locuitorii-din-regiunea-gagauza
http://www.antena.ro/articole/profesorul-din-alba-care-preda-limba-romana-la-comrat-in-gagauzia-am-incercat-sa-vin-cu-foarte-putine-prejudecati_6846
Profesor Ovidiu Ivancu
Lector de limba română la Universitatea de Stat din Comrat

Româna și dialectele italiene
2017-02-10
Româna și dialectele italiene
Ce e limba română ? Româna e limba latină care a suferit un număr de transformări fonetice, morfologice și semantice și căreia i s-a adăugat ulterior un vocabular pe care îl numim de substrat.
Pînă acum, lingviștii au considerat că latina a evoluat pe teritoriul Daciei și al Balcanilor. Cartea domnului Dan Ungureanu, Româna și dialectele italiene, apărută la Editura Academiei Române, arată, în schimb, că aproape toate transformările fonetice ale românei ( spirantizarea lui -B- intervocalic sau velarizarea lui accidentală ; rotacizarea lui -L- intervocalic ; închiderea lui -on- la -un- ; etc. etc.), trăsăturile morfologice ( pers. III pl. scurtă : ei merg, ei cred ; ei mânâncă, ei sună ; eu sînt ) genul feminin la sare, floare, miere, fiere; conjuncția și; prefixul des- (a deschide, a dezbrăca) sunt specifice dialectelor din nord-vestul Italiei, Lombardia de vest, specifice Alpilor, și continuă până în Franța, în zona provensalei alpine.
Cartea e bazată pe un material bibilografic imens: documente în latină din sec. IX-XIV, glosare latine din aceeași perioadă, cele mai vechi texte italiene dialectale, atlase lingvistice ale Franței și Italiei, aproape două sute de dicționare dialectale italiene și franceze.
Cartea arată că limba vorbită de colonii aduși de romani în Dacia era deja puternic dialectalizată și că poate fi clar circumscrisă la zona Lombardiei de vest și a Alpilor.
Cartea mai arată că multe cuvinte considerate de substrat – dacice, tracice sau balcanice – sunt de fapt celtice, fiindcă se regăsesc și în Franța sau în provensală : cioară, bură, balegă, printre multe altele.
Cartea e însoțită de patru sute de hărți fonetice, morfologice și lexicale.
Conf. univ. dr. Dan Ungureanu
Lector de limba română la Universitatea Carolină din Praga, Republica Cehă

„Radio Spectru” este o emisiune culturală în limba română, difuzată de Radio Novi Sad și realizată de doamna Lucia Todoran.
2017-02-16
Radio Spectru” este o emisiune culturală în limba română, difuzată de Radio Novi Sad și realizată de doamna Lucia Todoran.
Realizatoarea emisiunii, conștientă de nevoia unei legături permanente – și trainice – cu varianta limbii române literare din România, caută să ofere publicului românesc din Banatul sârbesc (dar nu numai) subiecte ce țin de actualitatea culturală românească.
Este cât se poate de firească, așadar, prezența în această emisiune a Lectoratului de Limba română din Universitatea din Novi Sad și a lectorului român, domnul conf. univ. dr. Sorin-Daniel Vintilă.
Invitat în seara de 15 februarie 2017, dânsul a vorbit în cadrul emisiunii „Radio Spectru” despre graiurile bănățene și „conservatorismul” lor, despre impactul pe care îl „are limba română vorbită aici asupra românilor din România, ce confuzii se pot crea şi care ar fi avantajele însuşirii limbii române literare”, după cum nota însăși doamna Lucia Todoran pe site-ul unde se pot asculta emisiunile „Radio Spectru” și unde se află și o frumoasă și prețioasă arhivă a lor”.

Radio Spectru (Radio spektar) – 15.02.2017. – Радио-телевизија Војводине

Moșteniri culturale: de la Dragobete la Mărțișor
2017-03-01
În data de 1 martie 2017, Lectoratul de Limba română din Bratislava și Facultatea de Litere din cadrul Universității „Comenius”, care îl găzduiește, au organizat un workshop cu titlul Moșteniri culturale: de la Dragobete la Mărțișor. Evenimentul, gândit în colaborare cu Ambasada României în Republica Slovacă și cu Consulatul României din Bratislava, se înscrie în rândul celor menite să răspândească și să promoveze cultura și obiceiurile românești. La evenimentul științific au luat parte profesori ai Catedrei de Romanistică din cadrul Universității Comenius, studenți de la ciclurile de licență și masterat, precum și absolvenți preocupați de cultura română. Lectorul Marius Miheț a organizat și moderat comunicările, a conferențiat despre istoricul antropologic al sărbătorilor de primăvară, apoi reprezentanții Ambasadei și Consulatului României au prezentat materiale video despre tradițiile și obiceiurile românești, dăruind, la final, participanților, un mărțișor simbolic. Prima ediție a Workshop-ului a fost un succes, comunicările studenților și profesorilor interferând adeseori și provocând dezbateri cu real câștig cultural.
Lector univ. dr. Marius Miheț
Lector de limba română în Universitatea „Comenius” din Bratislava, Republica Slovacă
Afis martisor

Lund, Suedia- Conferința Evil Spirits and Transylvanian Beliefs as Illustrated in The Due Term
2017-03-07
Evil Spirits and Transylvanian Beliefs
as Illustrated in The Due Term
Lectoratul de limba și literatura română din cadrul Universității din Lund, Suedia a întocmit un proiect de accesare de fonduri de cercetare și de călătorie din partea Per Westlings fond, administrat de Facultatea de Științe Umaniste și Teologie, sesiunea septembrie 2016. Proiectul „Evil Spirits and Transylvanian Beliefs as Illustrated in The Due Term” a fost aprobat și prin grantul astfel dobândit a fost posibilă invitarea doamnei conf. univ. dr. Rodica Gabriela Chira, Universitatea “1 Decembrie 1918”, Alba Iulia, pentru a susține o conferință cu titlul menționat ca parte a seminariilor de cercetare științifică de limbă și literatură română din cadrul Centrului de Limbi și literaturi. Prelegerea susținută în data de 6 martie 2017, 11,00-13,00, sala L303a a avut ca rezultat actualizarea datelor referitoare la dezvoltarea studiilor de istorie a literaturii române, critică literară, traductologie, etnologie și folclor. Cercetarea domniei sale are o legătură imediată cu disciplina Literatură română, 7,5 credite (RUMM11) pe care lectorul de limba română din Lund o are în fișa postului ca disciplină obligatorie în cadrul Masteratului în lingvistică – specializarea română. Cercetarea este astfel un beneficiu pentru lectoratul de limba română, pentru masteranzii de la diferite specializări (latină, italiană, franceză, spaniolă) și pentru universitarii Centrului de Limbi și literaturi.
Manifestarea se înscrie într-o adevărată tradiție, inițiată în anul 2015 în cadrul Lectoratului de Limba română din Universitatea din Lund:

16 septembrie 2015, conferința prof. univ. dr. Felix Nicolau, Political correctness and cultural marketing in Romania
28 februarie 2016, prelegerea cercetător. dr. Iosif Camară, „Blachii ac pastores Romanorum”:de nouveau sur les destins du latin à l’Est
6 mai 2016, prezentarea univ. dr. Constantin-Ioan MLADIN, Considérations sur la modernisation et la redéfinition de la physionomie néolatine du roumain. Deux siècles d’influence française
25 mai 2016, lect. univ. dr. Gabriela Chiciudean, Le statut de l’écrivain professionnel dans la période d’entre les deux guerres
24 noiembrie 2016, lect. univ. dr. Marius Trian Miheț, Contemporary Romanian Literature in Foreign Countries.

http://www.sol.lu.se/sol/kalendarium/?&dateTime=anyDate&sortMode=reversed&seriesId=57&type=seminar
Lucian Vasile Bâgiu,
Lector de limba română,
Universitatea din Lund, Suedia
http://portal.research.lu.se/portal/en/activities/evil-spirits-and-transylvanian-beliefs-as-illustrated-in-the-due-term(f1b4523d-290c-4535-96e6-7cdbbf970e82).html

Manual de limba română pentru polonezi
2017-03-14
Manual de limbă română pentru polonezi – „Rumuński nie gryzie” (Româna nu mușcă)

Barcelon- Spania, Despre dialogul literar dintre România și Catalonia prin traduceri
2017-03-30
Despre dialogul literar dintre România și Catalonia prin traduceri,
la Universitatea Autonomă din Barcelona
Lectoratul de limba română din cadrul Universității Autonome din Barcelona a organizat conferința traducătorului Xavier Montoliu Pauli de la Institució de les Lletres Catalanes, cu titlul „Dins i fora de la traducció entre les literatures romanesa i catalana”.
Conferinţa s-a desfăşurat miercuri, 29 martie 2017, în sala 004 a Facultăţii de Traduceri şi Interpretări şi a oferit, în prima sa parte, o perspectivă asupra contactelor literare dintre România și Catalonia prin traduceri, devenind, în a doua parte, un atelier care în cadrul căruia s-au abordat chestiuni concrete cu privire la „probleme de traducere”.
Ioana Alexandrescu,
Lector de limba română, Universitatea Autonomă din Barcelona

Bonjour de Roumanie – un nou proiect internațional de promovare a culturii și civilizației românești în mediul francofon
2017-04-03
Proiectul Bonjour de Roumanie vizează în același timp promovarea culturii și a civilizației române și consolidarea competențelor de limba franceză, prin dezvoltarea de resurse deschise de învățare, destinate publicului larg.
Proiectul face parte dintr-o inițiativă mai amplă, intitulată Bonjour du Monde, coordonată de AzurLingua, Nisa, Franța, în parteneriat cu numeroase universități, școli, asociații și alte instituții de învățământ din lumea întreagă.
Profesori francofoni de pe mai multe continente creează lecții online – dinamice, amuzante și ușor de accesat – prin care promovează valorile naționale în context internațional, francofonia și comunicarea interculturală.
După succesul edițiilor Bonjour de Suisse, Bonjour de Grèce, Bonjour du Brésil etc., România a fost invitată să intre în acest dialog al culturilor și să propună publicului larg descoperirea propriilor valori, obiceiuri, credințe.
La proiectul Bonjour de Roumanie contribuie mai mulți profesori români francofoni. Aceștia pregătesc activități interactive online, grupate atât în funcție de publicul-țintă (nivel de limbă, categorii de vârstă), cât și în funcție de tematica abordată. Materialele vor putea fi accesate gratuit pe platforma proiectului începând din septembrie 2017. Institutul Limbii Române este implicat în proiect prin coordonatoarea echipei pedagogice, conf. dr. Roxana Bârlea, lector de limba română la Universitatea din Geneva, Elveția.
Contact: roxanabarlea@gmail.com

Finnish Journal for Romanian Studies
2017-04-04
Revista Finlandeză de Studii Româneşti (FJRS – Finnish Journal for Romanian Studies) este o iniţiativă academică cu scop interdisciplinar a Lectoratului de Limba Română de la Universitatea din Turku, Finlanda, şi constituie o sursă academică unică de studii interdisciplinare româneşti.
FJRS apare exclusiv în limba engleză şi are ca obiectiv reflectarea cercetărilor conduse în domeniu în special în afara României, cercetători din întreaga lume fiind invitaţi să participe. Numărul 2 (2016), având ca temă Romanians and the Others, prezintă autori din Franţa, Finlanda, Germania, Polonia şi România care abordează teme din domeniul literaturii, politicului, cinematografiei şi culturii. Activitatea editorială este coordonată de Paul Nanu (Universitatea din Turku) în colaborare cu Emilia Ivancu (Lectoratul de limba română de la Universitatea din Poznan, Polonia).Versiunea online a primului număr a FJRS poate fi consultată şi obţinută prin acces liber la situl www.fjrs.eu/no-2-2016
Asistent univ. dr. Paul Nanu
Lector de limba română la Universitatea din Turku, Republica Finlanda
Finnish Romanian Studies

A VI-a ediție a Conferinței dedicate studiilor românești la Universitatea din Lisabona
2017-05-18
Traducerea intersemiotică: traducere sau transducere?
Cea de-a șasea ediție a Conferinței dedicate studiilor românești la Universitatea din Lisabona a avut loc joi, 18 mai 2017, în Amfiteatrul III al Facultății de Litere a Universității din Lisabona (FLUL). Conferința a fost organizată, ca în fiecare an, de Lectoratul de Limba Română din cadrul Facultății de Litere a Universității din Lisabona în colaborare cu Institutul Cultural Român de la Lisabona.
Anul acesta, tema propusă a fost „Traducerea intersemiotică: traducere sau transducere?“, iar invitatul special al evenimentului a fost Prof. Dr. Emil Ionescu, Decanul Facultății de Litere a Universității din București. Acesta a susținut prelegerea cu titlul „Globalizare lingvistică și identitate națională“, care a beneficiat de un interes special din partea celor prezenți, interes concretizat prin nenumăratele întrebări și comentarii de la sfârșitul prelegerii.
Având în vedere că de-a lungul întregului an 2017 Ambasada României în Republica Portugheză, în colaborare cu ICR Lisabona, celebrează împlinirea a 100 de ani de relații diplomatice între România și Portugalia, unul din domeniile de creativitate românească prezentat publicului portughez în cadrul acestui proiect anual maraton este dedicat semioticii românești. În acest sens, în cadrul evenimentului de la Universitatea din Lisabona, Lect. dr. Roxana Ciolăneanu, lectorul de Română de la FLUL, a susținut prelegerea „100 de ani de semiotică românească“, punând accentul pe personalități precum Eugen Coșeriu, Emanuel Vasiliu și Solomon Marcus.
Semnalăm, de asemenea, aportul studenților din cadrul Lectoratului de Limba Română de la FLUL, care au tradus și subtitrat în portugheză ecranizarea schiței “Căldură Mare” de I. L. Caragiale, proiectată în finalul prelegerii Lect. dr. Roxana Ciolăneanu, spre deliciul celor prezenți, în scopul ilustrării unei situații de maximă confuzie în procesul de comunicare umană.
La eveniment au participat Dl. Profesor Paulo Alberto, decanul Facultății de Litere de la Universitatea din Lisabona și Ambasadorul României, Doamna Ioana Bivolaru, care în discursul său inaugural a felicitat Lectoratul pentru intensa activitate și pentru introducerea limbii române ca specializare B în cadrul specializării Traducere. În plus, doamna Ambasador a manifestat deschiderea ambasadei în susținerea inițiativelor Lectoratului și ale Institutului Cultural Român din domeniul academic și în sprijinirea schimburilor de studenți între România și Portugalia prin programele interguvernamentale ce se desfășoară între cele două țări. Aceste programe vor permite anul acesta participarea a cinci studenți portughezi la școlile de vară de limba română de la diverse universități din România (prin programele interguvernamentale) și a unui student la școala de vară de la Brașov prin proiectele ICR Lisabona.

Limba română în lume. Convergențe europene în lingvistica și literatura română
2017-05-20 08:00 - 2017-05-25 17:00 (Europe/Helsinki)
Convergențe europene în lingvistica și literatura română

A 7-a ediție a întâlnirii lectorilor a fost organizată la Universitatea din Viena și Universitatea ELTE din Budapesta în 20-25 mai 2017. Institutul Limbii Române a avut o bună colaborare cu cele două universtăți etalon ale Europei centrale și a primit sprijin de la Ambasadele și Institutele culturale din cele două țări.
Includerea Europei centrale în parcursul pe care și l-a conturat tot mai pregnant evenimentul ”Limba română în lume”a avut ca rezultat direct creșterea interesului pentru limba și literatura română în acest spațiu cultural atât de generos.
La evenimente au participat specialişti din România şi din străinătate, lectorii Institutului Limbii Române, oameni de cultură atât din țară cât și din străinătate, scriitori, profesori de limbă şi literatură, studenţi la filologie și un numeros public interesat de lingvistica, literatura şi cultura română.
Conferința a inclus, în dezvoltări specifice, 4 direcții de dezbatere:

Lingvistică – Europenizarea limbii române
Literatură – Despre limite. Literatura în timpul frontierelor
Cultură și civilizație – Influențe și interferențe europene în cultura română
Traduceri – Valențe europene ale literaturii române contemporane

Evenimentele care au adunat câteva sute de participanți, au cuprins 2 conferințe individuale, 3 prezentări în cadrul unui atelier de dezbateri profesionale și altele 3 în cadrul unui workshop tematic, 6 conferințe în plen și 55 de lucrări prezentate pe secțiuni ca și nenumărate dezbateri, întâlniri cu scriitori, momente artistice, prezentări ale studenților, etc.
AFIS 2017 Author: Lenovo2 « ‹ de 16 › »

Veliko Târnovo, Bulgaria- diplomă de onoare pentru lectorul român
2017-05-25
Diplomă de onoare pentru lectorul român de la Universitatea din Veliko Târnovo la încheierea activității
Universitatea ”Sfinții Chiril și Metodiu” din Veliko Târnovo a organizat, ca în fiecare an la sfârșit de ciclu universitar, când se sărbătorește și ”Ziua Culturii Bulgare” (24 mai), o festivitate de absolvire în cadrul căreia au fost înmânate 550 de diplome de licență absolvenților Facultății de Istorie, ai Facultății de Geografie și ai Facultății de Filologie.
În cadrul aceleiași ceremonii, dr. Ruxandra Lambru, de mai mulți ani lector de limba română la Universitatea din Veliko Târnovo, a primit cu ocazia încheierii mandatului o diplomă de mulțumire din partea Rectorului pentru ”serviciile sale în cadrul lectoratului și pentru contribuția la viața academică a Universității și la prestigiul acesteia”.
Știrea a apărut pe site-ul Universității din Veliko Târnovo, în presa locală (”Darik News”, ”Borba”), precum și într-o știre a Agenției BTA.

Diplomă de onoare pentru lectorul român de la Universitatea din Veliko Târnovo la încheierea activității
2017-05-25
Universitatea ”Sfinții Chiril și Metodiu” din Veliko Târnovo a organizat, ca în fiecare an la sfârșit de ciclu universitar, când se sărbătorește și ”Ziua Culturii Bulgare” (24 mai), o festivitate de absolvire în cadrul căreia au fost înmânate 550 de diplome de licență absolvenților Facultății de Istorie, ai Facultății de Geografie și ai Facultății de Filologie.
În cadrul aceleiași ceremonii, dr. Ruxandra Lambru, de mai mulți ani lector de limba română la Universitatea din Veliko Târnovo, a primit cu ocazia încheierii mandatului o diplomă de mulțumire din partea Rectorului pentru ”serviciile sale în cadrul lectoratului și pentru contribuția la viața academică a Universității și la prestigiul acesteia”.
Știrea a apărut pe site-ul Universității din Veliko Târnovo, în presa locală (”Darik News”, ”Borba”), precum și într-o știre a Agenției BTA.

Lisabona, Portugalia- Ateliere de limba română și activități de promovare a culturii române
2017-05-30
Ateliere de limba română și activități de promovare a culturii române
la Universitatea din Lisabona
În luna mai 2017 a avut loc primul „Eveniment de Multiplicare” din cadrul proiectului Oportunidance – Dance Your Way to Other Cultures[1] (www.oportunidance.eu), coordonat de Conf. Dr. Roxana Bârlea, lector de limba română la Universitate din Geneva, Confederația Elvețiană.
Acesta a constat în ateliere de limbi străine – română, franceză, engleză, spaniolă, portugheză și catalană –, activități de comunicare interculturală și cursuri de dans, predate în limbile proiectului. Obiectivul general a fost promovarea limbilor și culturilor din țările implicate în proiect (România, Belgia, Spania și Portugalia), precum și consolidarea competențelor interculturale și de intercomprehensiune în limbi romanice ale participanților.
În eveniment au fost implicați 60 de cursanți din țările menționate – studenți ai lectoratelor de română de la Universitățile din Lisabona, Geneva și Bruxelles, dar și alți adulți interesați de dialogul cultural.
O echipă formată din 21 profesori, printre care se numără și cele trei lectorițe de la universitățile menționate (Conf. Dr. Roxana Bârlea, Lect. Dr. Roxana Ciolăneanu, Conf. Dr. Alice Toma) au animat activități și jocuri interculturale specifice proiectelor de educație non-formală. Acestea au fost concepute în completarea exercițiilor interactive de pe platforma proiectului (www.oportunidance.ase.ro).
Evenimentul s-a încadrat în categoriile „Activități de promovare a limbii, culturii şi civilizației române” și „Elaborare de materiale didactice şi auxiliare” din fișa postului lectorilor.
În această vară vor urma și alte două activități similare, la Bruxelles (30 iunie-3 iulie) și București (1-3 septembrie).
Evenimentul în imagini:
https://www.youtube.com/watch?v=PJqMmaDBYZQ
https://www.youtube.com/watch?v=YKN50LDdgx0
https://www.youtube.com/watch?v=muZCj7lRpU4
[1][1] Nr. 2015-1-RO01-KA204-015155. Proiect finanțat de Uniunea Europeană prin Programul ERASMUS+, Acțiunea-cheie 2, Parteneriate Strategice pentru Educația Adulților.
AFIȘ

Marsilia, Franța- Dor de Eminescu
2017-06-10
Fidel misiunii sale, Lectoratul de Limba română din Universitatea Aix-Marseille a organizat în data de 10 iunie 2017, împreună cu Casa Românească din Marsilia și beneficiind de sprijinul Consulatului General al României la Marsilia, concursul de muzică și poezie Dor de Eminescu. Dedicat împlinirii a 128 de ani de la moartea poetului, concursul s-a adresat atât studenților lectoratului cât și membrilor asociațiilor românești din regiune.
Aix Marseille afis casa romaneasca

Catalogue et architecture du savoir
2017-06-17
În datele de 16 și 17 iunie 2017, Academia Regală a Belgiei a găzduit colocviul „Catalogue et architecture du savoir”. Simpozionul cu caracter interdisciplinar, a avut ca scop fructificarea științelor universale pornind de la cele antice și până la cele contemporane, prin stabilirea unei organizări și a unei modalități de catalogare ale acestora. Limbile oficiale ale activității au fost franceză, engleză și română, aceasta fiind realizată la inițiativa doamnei Dr. lector de Limba Română a Universității Libere din Bruxelles – Alice Toma, a domnului Prof. Baudouin DECHARNEUX, de la aceeași universitate (membru a CIERL, a Academiei Regale a Belgiei și a FRS-FNR), a domnului Prof. Xavier LUFFIN (ULB și Academia Regală a Belgiei), Diana PAINCA – doctorandă in cadrul ULB și Prof. Jean LECLERCQ – UCL.
La deschiderea oficială au luat parte doamna Conf. Dr. Drs. Alice Toma, domnul Prof. Baudouin DECHARNEUX, domnul Prof. Petre Gheorghe BÂRLEA (Universitatea Ovidius din Constanța) cu participarea domnului Cătălin-Doru HRIȘCĂ, consilier diplomatic al Ambasadei României în Belgia. Invitații au fost – de la Universitatea Ovidius din Constanța: Prof. Cristina TAMAS, Prof. Mariana TOCIA, Prof. Petre Gheorghe BÂRLEA și Costel COROBAN; de la Universitatea Liberă din Bruxelles – Lambros COULOUBARITSIS, membru al Academiei Reale din Belgia, Prof. Sylvie PEPERSTRAETE (EPHE), Prof. Jean-Charles DUCÈNE (EPHE), Prof. Pierre BONNEELS, Prof. Fabien NOBILIO; de la Universitatea „Autónoma” din Madrid – José M. ZAMORA.
Conferința inaugurală a fost susținută vineri 16 iunie, de către Prof. Lambros COULOUBARITSIS pe tema – „La valeur universelle des pratiques catalogiques”. La final, participanții au avut ocazia să-și adreseze întrebări și să se exprime liber pe temele prezentate, discuția concentrându-se pe motivul semnelor și a semnificațiilor simbolice. Ziua s-a încheiat printr-un cocktail la Ambasada României în Regatul Belgiei.
Sesiunea de comunicări a continuat sâmbătă 17 iunie pe teme ce au variat de la istoria nescrisă în cazul comunismului în România, la influența universului digital asupra protestelor împotriva sistemului de guvernare din România și până la genealogia din saga islandeză “Íslendingabók”, și s-a încheiat printr-o intervenție a doamnei Conf. Dr. Drs. Alice Toma, lucrările urmând să fie publicate în revista „DICE”, prin amabilitatea Dlui Prof. Petre Gheorghe BÂRLEA.
Activitatea a fost sprijinită de Institutul Cultural Român, Institutul Limbii Române, Fnrs (Fonduri de cercetare științifică), phiLIxte („Centru de cercetare al Facultății de Litere, Traducere și Comunicare a Universității Libere din Bruxelles”), Centrul de cercetare lingvistică „Ladisco” și ULB.
Catalogue et architecture du savoir

New York, S.U.A.- Ziua Limbii Române
2017-08-31
Printr-un eveniment de excepție care a avut loc în data de joi, 31 august 2017, de la ora 19.00, Ziua Limbii Române a fost sărbătorită în sediul ICR New York sub genericul „Vârste și chipuri ale limbii române în SUA”.
Evenimentul a constat în conferința cu același titlu, susținută de dr. Mona Momescu, lectorul de limba și cultura română din cadrul Catedrei „N. Iorga”, Columbia University, New York, și într-o expoziție de carte rară.
Prin această conferință, dr. Mona Momescu a explorat modul în care limba și cultura română au fost prezentate în manualele de limba română publicate în SUA, în perioada 1919-1962.
Pornind de la întrebarea: „Ce spun alții despre noi?”, preocuparea imagologilor români din ultimii 25 de ani și-a găsit răspuns și în modul în care manualele de limba română scrise de „alții” sau „pentru alții” au avansat un chip al românilor.
“Cine sunt cei care au transmis studenților o imagine a românilor și culturii acestora? Români emigrați în SUA, americani interesați sau doar fascinați de România, autori care au crezut cu convingere că limba română merită aceeași acribie în abordare ca orice altă limbă de circulație internațională, ori au fost atrași de exotismul acesteia. Nu în ultimul rând, chipul limbii și culturii materne satisface o nostalgie, e fotografie tremurată, de familie, în care toate „personajele” stau încremenite în vârsta de aur a României interbelice, deși istoria s-a rotit de câteva ori.”, a susținut dr. Mona Momescu în cadrul conferinței.
Din perspectiva imaginii limbii și culturii române în SUA, dr. Mona Momescu s-a oprit la prezentarea următoarelor manuale: Irving Crowley – Elements of Romanian, Pangloss Publ, Hollywood, CA, 1944; Grigore Nandriș – Colloquial Rumanian: grammar, exercises, reader, vocabulary, K. Paul, Trench, Trubner & Co. Ltd., 1945; George Otto Seiver – Introduction to Romanian, Hafner Publishing Company, 1953; Elie Cristo-Loveanu – The Romanian Language, with a foreword by Mario Pei, New York, 1962.
Prezentarea a angajat, totodată, participanții în reflecția mai largă asupra interesului și „chipului / chipurilor” României, deschise de înființarea Societății „Amicii României” – societate care a publicat, în 1926, volumul Bulletin Dedicated to Her Majesty Queen Marie of Romania, cu ocazia vizitei Reginei Maria în SUA și Canada.
Conferința a fost susținută bilingv (în română și engleză). La final, a avut loc o sesiune de întrebări și răspunsuri, cu participarea activă a publicului. Evenimentul s-a bucurat de un public neașteptat de numeros și mult mai variat decât cel obișnuit: străini și români din imigrația veche, persoane de rafinament intelectual, cu formații profesionale extrem de eterogene (translatori, doctoranzi în filologie romanică, actori, medici, curatori de artă, profesori din domeniul științelor economice, descendenți ai românilor din diplomați), animați de dorința de a marca această zi sau de a afla mai multe despre limba română și despre cei care, pe teritoriul SUA, au servit limba română.
În aceeași zi, a fost inaugurată în holul ICR New York o expoziție de carte rară, care a prezentat publicului câteva „bijuterii bibliofile” – volume la care s-a făcut referire în conferință -, toate provenind din colecția particulară a dr. Mona Momescu: Philip Axelrad – The Elements of Roumanian: A Complete Roumanian Grammar with Exercises, Biblioteca Română, New York, 1919 (exemplarul expus este o ediție anastatică din 2014); George Otto Seiver – Introduction to Romanian, Hafner Publ. Company, New York, 1953 (ediția originală); Bulletin Dedicated to Her Majesty Queen Marie of Romania, Oct. 18, 1926, The Society of Friends of Romania, The Fischer Press, New York, 1926 (exemplar din ediția originală); Elie Cristo-Loveanu – The Romanian Language, New York, 1962, preface by Mario Pei. A fost expus exemplarul cu numărul 25 din ediția limitată de 525 de exemplare. În plus, volumul conține dedicația cu autograf a autorului și o scrisoare olografă către doamna Dorothy Norris Harkness. Cartea a fost publicată prin eforturile autorului, este bogat ilustrată și, altfel, nu se poate consulta decât la sala de lectură, în puținele biblioteci care o dețin.
Expoziția de carte, care a rămas deschisă până la data de 15 septembrie 2017, s-a bucurat de o semnificativă vizibilitate, fiind mediatizat atât în presa românească, cât și în cea americană, precum și în rețelele de socializare online.

Vineri, 15 septembrie 2017, a avut loc lansarea specializării Română B din cadrul programului de Traduceri al Facultății de Litere, Universitatea din Lisabona în prezența Ministrului pentru Românii de Pretutindeni, Andreea Păstîrnac
2017-09-15 08:00 - 17:00
Vineri, 15 septembrie 2017, a avut loc lansarea specializării Română B din cadrul programului de Traduceri al Facultății de Litere, Universitatea din Lisabona în prezența Ministrului pentru Românii de Pretutindeni, Andreea Păstîrnac
Cu această ocazie demnitarul român a avut o întrevedere cu Prodecanul Facultății de Litere, Prof. univ. dr. Alexandra Assis Rosa, care a menționat aprecierea față de activitatea Lectoratului de Limba Română de la Universitatea din Lisabona. Lectoratul s-a evidențiat atât prin multitudinea activităților de promovare a limbii și culturii române (organizarea de conferințe, subtitrare și proiecție de film etc.) pe care le organizează la FLUL, cât și prin oferta academică, adresată celor care vor să studieze temeinic limba română și să devină traducători.
La rândul său, ministrul român a subliniat preocuparea Ministerului pentru Românii de Pretutindnei pentru păstrarea și promovare limbii române în sânul comunităților românești din afara României. Demnitarul român a avansat ideea unor proiecte în parteneriat cu FLUL care să dinamizeze studiul limbii române și să atragă către studii universitare și persoane de origine română.
După încheierea convorbirilor, ministrul și prodecanul au mers în sala Labrino-Buescu, la o întâlnire cu studenții și traducătorii români din Portugalia.
Lectorul de limba română, Roxana Ciolăneanu, a prezentat activitățile Lectoratului: oferta academică (6 niveluri de limbă română, un curs de traducere română – portugheză și un curs de retroversiune portugheză – română); conferința anuală a Lectoratului, organizată în parteneriat cu ICR Lisabona, proiecte ERASMUS de predare a limbilor străine în contexte non-formale, precum și proiecte de subtitrare de film. Toate aceste activități au condus spre oportunitatea de a deschide în acest an academic studii de licență în română: specializare Română B în programul de Traduceri al FLUL. Unul din obiectivele principale ale noii specializări este formarea de traducători profesioniști, publicul vizat fiind nu numai studenții portughezi care vor să învețe română, ci și studenții de origine română care vor să-și valorifice limba maternă la nivel de licență.
Prezent la eveniment, directorul ICR Lisabona, Daniel Nicolescu, a prezentat cursurile de limbă română pe care ICR Lisabona le organizează, adaptate unui public non-academic, și de programul TPS, de sprijin financiar pentru publicare de traduceri în portugheză din literatura română.
Ambasadorul României la Lisabona, Ioana Bivolaru, a subliniat importanța și sprijinul pe care Ambasada le acordă promovării limbii și culturii române în Portugalia și a menționat, în acest sens, strânsa colaborare care există între Lectoratul de Limbă Română, Institutul Cultural Român și Ambasada României în Portugalia.
Manifestarea a cuprins, de asemenea, şi o întâlnire cu traducătorul Corneliu Popa.

Bruxelles, Belgia- Început de an universitar
2017-09-20
Deschiderea activității Lectoratul de Limba română din cadrul Universității Libere din Bruxelles este marcată în acest an universitar prin două conferințe: Din istoria unui concept afectiv: patriotismul românesc– conferențiază Gabriela Stoica, lector în Universitatea București și Umorul politic românesc– conferențiază Mihaela Constantinescu, lector în Universitatea București.
Cele două conferințe, organizate în 20.09.2017, se înscriu în ciclul patronat de lectoratul din capitala belgiană, destinat colaborărilor interuniversitare pe tema promovării culturii și civilizației românești.

Bruxelles, Geneva, Lisabona- Proiect interuniversitar de promovare a limbii române
2017-09-20
Activități de promovare a limbii și a culturii române
în cadrul Evenimentului de Multiplicare Oportunidance de la București

În luna septembrie 2017 a avut loc cel de-al treilea și ultimul eveniment din seria de „multiplicare” în cadrul proiectului Oportunidance – Dance Your Way to Other Cultures[1] (www.oportunidance.eu), coordonat de Conf. Dr. Roxana Bârlea, lector de limba română la Universitatea din Geneva, Confederația Elvețiană.
Acesta a constat în ateliere de limbi străine – română, franceză, engleză, spaniolă, portugheză și catalană –, activități de comunicare interculturală, cursuri de dans, predate în limbile proiectului, precum și un bogat program cultural de descoperire a Bucureștiului și a României. Obiectivul general al evenimentului a fost promovarea limbilor și culturilor din țările implicate în proiect (România, Belgia, Spania și Portugalia), precum și consolidarea competențelor interculturale și de intercomprehensiune în limbi romanice ale participanților.
În vederea promovării culturii și a civilizației românești, participanții au fost implicați activ, în grupe multinaționale, în următoarele tipuri de activități: tur ghidat interactiv în centrul Bucureștiului (7 echipe, 3 ore fiecare tur); ateliere de dansuri populare românești; vizitarea unor muzee și discutarea anumitor aspecte culturale, în perspectivă comparată; degustare de produse și feluri de mâncare românești; punerea în scenă a unor momente din istoria României etc.
În eveniment au fost implicați 60 de cursanți din țările menționate – studenți ai lectoratelor de română de la Universitățile din Lisabona, Geneva și Bruxelles, dar și alți adulți interesați de dialogul cultural.
O echipă formată din 17 profesori, printre care se numără și cele trei lectorițe de la universitățile menționate (Conf. Dr. Roxana Bârlea, Conf. Dr. Alice Toma, Lect. Dr. Roxana Ciolăneanu) au animat activități și jocuri interculturale specifice proiectelor de educație non-formală. Acestea au fost concepute în completarea exercițiilor interactive de pe platforma proiectului (www.oportunidance.ase.ro).
Evenimentul s-a încadrat în categoriile „Activități de promovare a limbii, culturii şi civilizației române” și „Elaborare de materiale didactice şi auxiliare” din fișa postului lectorilor.
Alte două activități similare s-au desfășurat în această vară: Lisabona, în luna mai, și Bruxelles, în luna iulie.
Evenimentul în imagini:
https://www.youtube.com/watch?v=uFWzXorxRiw&list=PL0rwsjInaQ8-8g0JrQPprM6L2S-hHgWnk&index=64
https://www.youtube.com/watch?v=McWtcZ7ZRDM
https://www.youtube.com/watch?v=v23MknamCnI&list=PL0rwsjInaQ8-8g0JrQPprM6L2S-hHgWnk&index=94
https://www.youtube.com/watch?v=Fg5hLOOQxk4&index=98&list=PL0rwsjInaQ8-8g0JrQPprM6L2S-hHgWnk
https://www.youtube.com/watch?v=inASsUeKBus&list=PL0rwsjInaQ8-8g0JrQPprM6L2S-hHgWnk&index=99
[1][1] Nr. 2015-1-RO01-KA204-015155. Proiect finanțat de Uniunea Europeană prin Programul ERASMUS+, Acțiunea-cheie 2, Parteneriate Strategice pentru Educația Adulților.
AFIȘ

Slovacia, Bratislava- Conferința Științifică Internațională „Zilele Studiilor Romanice- Dialogul lumilor romanice în contextul Europei centrale și de Est”
2017-09-30
Catedra de Limbi Romanice a Facultăţii de Litere din cadrul Universității
Comenius din Bratislava, gazda Lectoratului de Limba română din capitala slovacă,
a organizat, în perioada 29-30 septembrie 2017, Conferința Științifică Internațională
„Zilele Studiilor Romanice”, intitulată „Dialogul lumilor romanice în contextul Europei
centrale și de Est”.
Scopul conferinţei a fost continuarea tradiţiei întâlnirilor reciproce dintre
cercetǎtorii și doctoranzii romanişti pe tǎrâmul celei mai vechi facultăţi de litere din
Slovacia. Conferinţa a fost împărţită pe cinci secţiuni, în funcţie de limba
comunicărilor (spaniolă, franceză, italiană, portugheză şi română).
În acest an, subiectul principal a fost prezentarea şi analiza dialogului lumilor
romanice în contextul Europei Centrale și de Est, temele conferinței fiind:
• Locul limbilor, literaturilor și al culturilor romanice în Europa Centrală și de Est;
• Relațiile literare, culturale, istorice, sociale și lingvistice: influențe și paralelisme
între lumea romanică și Europa Centrală și de Est;
• Limbile şi Literaturile naționale: schimbări în configurarea identității și dialogul
transfrontalier din spațiul Europei centrale de azi;
• Problemele și deschiderile plurilingvistice în literatură și traductologie;
• Literatura exilului și a emigrației.
Lector univ. dr. Marius-Traian Miheț
Lector de limba română în Universitatea Comenius din Bratislava, Republica
Slovacă

Roma, Italia- cursuri de limba română la Accademia di Romania
2017-10-01
Inițiat în anul universitar 2010-2011, cursul de limba română susținut an de an de lectorul de limba română din Universitatea Sapienza din Roma, doamna Nicoleta Neșu, este organizat de I.C.R. București la Accademia di Romania în Roma.
Cursul se adresează publicului italian larg, cu motivaţii diverse. Participanţii provin din mediul de afaceri sau sunt funcţionari în înterprinderi de stat şi particulare care desfăşoară activităţi în România, studenţi şi doctoranzi în diverse domenii (istorie, ştiinţe politice, ştiinţe juridice) care au interferenţe cu limba română, profesori de latină, italiană sau alte limbi romanice, medici, jurişti, personal diplomatic, carabinieri, polițiști etc. La cursuri participă și unii dintre studenții înscriși la Universitatea Sapienza, la cursul de limbă și literatură română, ca o completare a orelor de nivel universitar.
Participarea la cursuri este gratuită.

lect. univ. dr. Nicoleta Neșu,
Universitatea Sapienza, Roma

Vilnius, Lituania- Inaugurarea Lectoratului de Limba română din Universitatea din Vilnius
2017-10-03
Inaugurarea Lectoratului de Limba română din Universitatea din Vilnius, Lituania
Marți, 3 octombrie 2017, a fost inaugurat Lectoratul de Limba română din Universitatea din Vilnius, Lituania. Evenimentul s-a desfășurat începând cu ora 15.00, în amfiteatrul UKD din cadrul Institutului de Limbi Străine.
Lectoratul, aflat în primul său an de funcționare, se adresează atât studenților Universității din Vilnius, cât și tuturor celor care doresc să învețe sau să-și perfecționeze limba română. În anul universitar 2017 – 2018, pentru cursurile de limba română s-au înscris 14 cursanți. Înscrierile se pot face semestrial, pe site-ul oficial al Universității din Vilnius.
La eveniment au participat, printre alții, membri ai corpului diplomatic al României, acreditați la Vilnius și membri ai conducerii Universității din Vilnius. Universitatea din Vilnius a fost reprezentată de prof. univ. dr. Roma Kriaučiūnienė (directorul Institutului de Limbi Străine) și prof.univ.dr. Meilutė Ramonienė (decanul Facultății de Filologie). La eveniment a fost prezent și Ambasadorul Extraordinar și plenipotențiar al României în Republica Lituania și Republica Letonia, Excelența Sa domnul Dan Adrian Bălănescu.

A XV-a conferință organizată de LECTORATUL DE LIMBĂ, LITERATURĂ, CULTURĂ ȘI CIVILIZAȚIE ROMÂNEASCĂ la Université libre de Bruxelles
2017-10-25
A XV-a conferință organizată de LECTORATUL DE LIMBĂ, LITERATURĂ, CULTURĂ ȘI CIVILIZAȚIE ROMÂNEASCĂ la Université libre de Bruxelles – ULB
Considerations on Romanian Feminism: Evolution and Main Trends/ Despre feminism în România: evoluție și tendințe principale
Invitată: Conf. univ. dr. Roxana MARINESCU de la Academia de Studii Economice din București
Miercuri 25 octombrie 2017 la Université libre de Bruxelles – ULB a avut loc a XV-a conferință organizată de lectoratul de limbă, literatură, cultură și civilizație românească în cadrul programului de studii românești al Facultății de Litere, Traducere și Comunicare. Conferința face parte dintr-o serie de evenimente științifice și culturale care au ca scop cunoașterea și promovarea culturii române. Acestea sunt susținute atât de universitatea gazdă, Université libre de Bruxelles – ULB și Facultatea de Litere, Traducere și Comunicare – LTC, cât și de Institutul Limbii Române – ILR, cărora li se adaugă alți parteneri importanți: Institutul Cultural Român din Bruxelles – ICRB, Ambasada României în Regatul Belgiei, Liga Studenților Români din Străinătate – LSRS, Departamentul de Limbi și Litere, centre de cercetare din universitate etc.
Seria conferințelor a fost deschisă în anul 2011 prin conferințele L’art et le cerveau. La physiologie neuronale du Beau și Deux esthétiques chrétiennes apparentées: orient et occident susținute pe 30 noiembrie de către Dr. Jan DE MAERE (Université de Gand) și, respectiv, Acad. Prof. Dr. Răzvan THEODORESCU (Academia Română). Au urmat, în ordine cronologică: Prof. Marianne MESNIL (Université libre de Bruxelles) – Noel en Roumanie – Mascarade roumaine (realizator Christian Mesnil 1973), ULB, 13 decembrie 2012; Conf. Dr. Mirela OCINIC (Universitatea „Lucian Blaga” din Sibiu) – Râsul amar al lui I.L. Caragiale /Le rire amer de I.L. Caragiale, cu participarea actriței Dr. Ioana-Raluca ZAHARIA, ULB, 22 martie 2013; Acad. Prof. Dr. Eugen SIMION (Academia Română) – Le jeune Eugen Ionescu, ULB, 23 mai 2014; Prof. Ileana OLRICH (Arizona State University) – Theorizing the Twentieth-Century Romanian Literature in a Comparative Context, ULB, 13 mai 2015; Conf. Dr. Ioana Valentina MURĂRUȘ (Universitatea din București) – National Minorities in Romania. Language and Education Policies, ULB, 24 aprilie 2016; Prof. Dr. Rodica ZAFIU (Universitatea din București) – Littérature et argumentation: romans et mémoires roumains sur la Grande Guerre, ULB, 18 martie 2016; Conf. Dr. Isabela NEDELCU (Universitatea din București, Academia Română) – Particularités syntaxiques de l’infinitif en roumain, ULB, 15 aprilie 2016; Dr. Helga BOGDAN-OPREA (Universitatea din București) – A mystery and a historical miracle: the Romanian language – 2000 years of latinity, ULB, 23 septembrie 2016; Conf. Dr. Roxana BÂRLEA (Université de Genève) – Représentations-type dans le mental collectif des Roumains : histoire, mentalités et miroirs de la société, ULB, 10 noiembrie 2016; Conf. Dr. Roxana MARINESCU (Academia de Studii Economice din București) – Gender and Representation in Communist and Postcommunist Romania, ULB, 8 mai 2017; Dr. Mihaela CONSTANTINESCU (Universitatea din București) – Humour politique roumain/ Umor politic românesc, ULB, 20 septembrie 2017 și Dr. Gabriela STOICA (Universitatea din București, Academia Română) – Insights into the history of an emotion concept: the Romanian patriotism/ Din istoria unui concept afectiv – rom. Patriotism, ULB, 20 septembrie 2017.
Conferințele din acest an universitar sunt dedicate aniversării CENTENARULUI MARII UNIRI.
Invitata conferinței din 25 octombrie 2017, Dna Roxana Marinescu, este conferențiar doctor la Academia de Studii Economice din București unde predă Intercultural Communication, Cultural Studies and Communication, Gender and Business. Dna Roxana Marinescu a publicat numeroase studii de specialitate fiind autoare sau coautoare a volumelor Crossing Cultures (1999), Rights in Deed (2002), Together/ Împreună (2007). Violated Bodies: A Cross-Cultural Reading by Writers of South-Asian Origin (2009), Northern Ireland. Border Country (2013), Salman Rushdie and Multiple Identities (2013) and Intercultural Communication in Contemporary Society (2013). De menționat faptul că Dna Roxana Marinescu face parte din AnA Society for Feminist Analyses, un ONG cu vastă experiență în programe de dezvolatere comunitară și în cercetarea interdisciplinară aplicată pentru egalitatea în drepturi dintre femei și bărbați.
Conferința s-a axat pe identificarea, definirea și descrierea trăsăturilor fundamentale ale feminismului în România, de la sfârșitul secolului al XIX-lea și până astăzi, în raport cu tendințele și evoluția feminismului european. Au fost caracterizate trei perioade principale: zorii feminismului în România, perioada comunistă și perioada postcomunistă.
Conferința a fost urmată de o dezbatere la care au participat, în egală măsură, studenți și profesori, reprezentanți ai instituțiilor românești din Belgia și reprezentanți ai comunității românești belgiene, dar și un public mai larg, prieteni ai românismului. Întrebările au fost variate, de la întrebări de tip teoretic, precum „Există feminism în România?”, până la întrebări punctuale privind comentarea unor informații din presa actuală. Răspunsurile, argumentate și nuanțate, au rămas deschise, potrivit principiului liberului examen și al dezvoltării spiritului critic.
Seria conferințelor va continua în semestrul al doilea cu un program lunar, propunând ca subiecte de reflecție: terminologia românească, influența limbii franceze asupra limbii române, problematica limbii române în era globalizării și dubletele etimologice ca sursă de intercomprehensiune în familia limbilor romanice.
Cristina-Alice Toma
Lector de limba română, Universitatea Liberă din Bruxelles

Armenia, Erevan- Participare la Colocviul Internațional Studențesc "Lucian Blaga" din Sibiu
2017-10-28
Studenții Lectoratului de Limba română din anul IV ai Secției de limba română din cadrul Universității de Limbi Straine si Științe Sociale „Valeri Brusov” din Erevan, Armenia, au participat în perioada 27-28 octombrie 2017, la a XXV -a ediție a Colocviului Internațional Studențesc „Lucian Blaga” din Sibiu.
Prezența studenților străini ai domnului profesor Nicolae Henț, actualul lector de limba română din capitala armeană, la lucrările colocviului ține deja de tradiția pe care domnia sa a inițiat-o acum trei ani, în perioada când era lector de limba română în Universitatea din Delhi, India.
Studentele armene participante au ales sa traducă trei poezii definitorii pentru lirica blagiană: „Liniște”, „Gorunul” și „Noi și pământul”, din limba română in limba armeană. Nu a fost deloc usor, însă munca lor de săptămâni a fost răsplătită pe deplin: două PREMII I , Alvard Karapetyan și Arpine Harutyunyan și un PREMIU II, Hasmik Gabrelyan. Iată cum sună în limba lui Abovian, un scurt fragment din poezia ” Noi și pământul” de Lucian Blaga:
Menq yev Yerkiry
Vorqan astgher en tapvum ays gisher!
Gisherva hreshy yerkragundy ir dzerqum pahum
yev dra vra hreghen kaytser e netum` vor uzhgnoren kraki matni.
Ays gisher, yerb bazmahamar astgher en tapvum (…)
Profesor Nicolae Henț
Lector de limba română în Universitatea de Limbi Străine si Științe Sociale „Valeri Brusov” din Erevan, Armenia

Germania, Regensburg- Lectura in Tandem
2017-11-14
Tandemlesung / Lectură în Tandem – 14 noiembrie 2017
Universitatea din Regensburg, Germania
Parte a unei serii de prezentări, conferințe și expoziții intitulate Europa și noi (octombrie 2017 – februarie 2018), la Biblioteca Oraşului Regensburg (Germania), a avut loc, în data de 14 noiembrie 2017, un eveniment special pentru promovarea limbii și culturii române: Tandemlesung / Lectură în Tandem, organizat de Centrul de Studii Est-Vest (Europaeum) al Universității din Regensburg (UR).
Moderat de către doamna director Lisa Unger-Fischer (Europaeum) și în prezența cadrelor didactice, studenților, lectorului de limba română la Universitatea din Regensburg (Diana V. Burlacu), dar și a tuturor celor interesați, evenimentul a reunit, prin lectură și discuții, perspectiva studenţilor germani asupra României şi a studenţilor români asupra Germaniei. Pe de o parte, Verena Blinzler (UR) nu s-a gândit niciodată că (inspirată de motto-ul evenimentului: Hätte nicht gedacht, dass …/ Nu m-aș fi gândit vreodată că …) rețelele sociale reprezintă un adevărat fenomen în viața românilor, scriind și lecturând articolul Îmi place! – Gefällt mir! Prietenia 2.0 în era rețelelor sociale. Pe de altă parte, în timpul vizitei în Germania, Petra Pilbák (UBB Cluj-Napoca) a fost plăcut surprinsă de Verdele în toate nuanțele lui. Spații verzi, parcuri și grădini în Regensburg (lectura: Diana V. Burlacu). Lectura în Tandem de la Regensburg a reprezentat, dincolo de experiențele autentice ale autorilor și de dialogul dinamic inițiat de cei prezenți, o călătorie interculturală, o conștientizare a diferențelor, dar mai ales a asemănărilor dintre cele două culturi.

* Prezentarea evenimentului: http://www.uni-regensburg.de/europaeum/index.html
* Articolele in extenso (Cartea Tandem): http://www.uni-regensburg.de/europaeum /landeskundliche-tandems/publikationen/index.html (în română și în germană)

Interviu cu Lectorul de limba română, dr. Emilia Ivancu, Universitatea „Adam Mickiewicz”, Poznań, Polonia
2017-11-30
La începutul acestui an academic, 2017-2018, Lectorul de limba și literatura română care funcționează în cadrul Catedrei de Românistică a Universității „Adam Mickiewicz” din Poznań, Polonia, Dr. Emilia Ivancu, a acordat un amplu interviu site-ului independent de media Intervio.ro, primul site din Romania dedicat interviurilor, la solicitarea Redactorului-șef, Andrei Alexandru Micu. Interviul este amplu și abordează diverse teme, de la experiența de lector de limba română în Polonia, istoria lectoratului din Poznań, rolul Institutului Limbii Române în diplomația culturală, până la o comparație a sistemelor de educație român și polonez. Istoria și referințele lingvistice nu lipsesc nici ele din această convorbire. Interviul, care a fost publicat în 1 decembrie, 2017, poate fi găsit la următorul link:
http://intervio.ro/2017/11/29/emilia-ivancu-lector-la-universitatea-adam-mickiewicz-fara-cultura-ramanem-orbi-si-surzi-in-fata-celuilalt-si-numai-relatiile-culturale-pot-sta-la-baza-dezvoltarii-de-orice-alt-fel-si-mai/

Dr. Emilia Ivancu
Catedra de Românistică,
Institutul de Limbi Romanice,
Universitatea „Adam Mickiewicz”,
Poznań, Polonia

Turcia, Ankara- 1 Decembrie la Lectoratul de Limba romana
2017-12-01
Vineri, 1 decembrie 2017, studenții înscrişi la cursurile de limbă română şi cultură românească din cadrul Facultății de Limbi, Istorie şi Geografie, de la Universitatea din Ankara, Republica Turcia, au sărbătorit Ziua Națională a României. Studenții turci au fost antrenați în pregătirea acestui eveniment, confecționând stegulețe şi semne de carte cu motive tradiționale româneşti pe care le-au distribuit invitaților. Lectorul de limba română, Alina Iftime, a prezentat membrilor comunității academice, o serie de materiale ilustrând însemnătatea zilei de 1 Decembrie, Ziua Unirii, dar şi simbolurile naționale. Participanții au degustat cozonacul românesc şi au admirat, pe fond muzical constituit de cântece populare româneşti, imagini din România, expuse în sală. Toți cei prezenți la eveniment, cadre didactice, directorul de departament – Nevin Özkan, studenți, reprezentantul Ambasadei României în Republica Turcia – dna Laura Dumbrăveanu Onat, au apreciat atmosfera de sărbătoare autentic românească creată.
Profesor Alina Iftime
Lector de limba română, Universitatea din Ankara

Spania, Sevilla- proiecții de film românesc
2017-12-11
Lectoratul de limbă română de la Universitatea din Sevilla a marcat Ziua Națională a României și intrarea în anul Centenarului Marii Uniri cu o serie de ecranizări clasice ale operei lui I. L. Caragiale. Detaliem în continuare programul proiecțiilor.
13 noiembrie 2017: Mofturi 1900, 1964, 60 min., cu subtitrare în limba engleză. Lanțul slăbiciunilor, 1952, 7 min., cu subtitrare în limba engleză.
20 noiembrie 2017: Vizita, 1952, 8 min., cu subtitrare în limba spaniolă. Două lozuri, 1957, 60 min., cu subtitrare în limba spaniolă.
27 noiembrie 2017: D-ale carnavalului, 1958, 75 min., cu subtitrare în limba spaniolă.
4 decembrie 2017: O scrisoare pierdută, 1953, 135 min., cu subtitrare în limba spaniolă.
11 decembrie 2017, Seminar de traducere: Căldură mare, 8 min. Traducerea în spaniolă a textului împreună cu studenții de la cursurile de limbă română, urmată de proiecția filmului fără subtitrare.
